سترہویں صدی عیسوی کی اسلامی تاریخ کا خط زمانی

سترہویں صدی عیسوی 1601ء– 1700ء تقریباً 1009 ہجری تا 1112 ہجری پر محیط ہے۔

 1601ء تا 1610ء 

 1601ء: خاندیش مغلیہ سلطنت میں ضم کر لیا گیا۔
 1605ء: 27 اکتوبر — مغل شہنشاہ جلال الدین اکبر کا فتح پور سیکری میں 63 سال کی عمر میں انتقال ہوا۔ 
 1605ء: 8 نومبر — نورالدین جہانگیر بحیثیتِ مغل شہنشاہ تخت نشیں ہوا۔
 1606ء:  30 مئی— سکھ مت کے پانچویں گرو ارجن دیو کو لاہور میں مغل شہنشاہ جہانگیر کے حکم سے قتل کر دیا گیا۔
 1607ء: احمد نگر کا الحاق مغلیہ سلطنت سے ہوا۔

 1611ء تا 1620ء 

 1611ء: کوچ بہار مغلیہ سلطنت میں شامل ہوا۔
 1612ء: کامروپ مغلیہ سلطنت میں شامل ہوا۔
 1618ء: تیپیرہ مغلیہ سلطنت میں شامل ہوا۔

 1617ء: 22 نومبر—   مصطفیٰ اول پندرہویں عثمانی سلطان کی حیثیت سے تخت نشین ہوا۔
 1618ء: 26 فروری— مصطفیٰ اول کو معزول کر دیا گیا۔

 1621ء تا 1630ء 

 1627ء: 28 اکتوبر — مغل شہنشاہ نورالدین جہانگیر کا 58 سال کی عمر میں انتقال ہو گیا۔شہریار مرزانے خود مغل شہنشاہ ہونے کا دعویٰ کر دیا۔
 1628ء: 19 جنوری— شاہ جہاں مغل شہنشاہ ہندوستان بن گیا۔
 1628ء: 23 جنوری— شہریار مرزا کو شاہ جہاں کے حکم سے لاہور میں قتل کر دیا گیا۔

 1628ء: 14 فروری— شاہ جہاں کی آگرہ میں رسم تخت نشینی اداء کی گئی۔

 1629ء: 19 جنوری — صفوی سلطنت کے حکمران شاہ عباس اول صفوی کا انتقال ہوا۔

 1631ء تا 1640ء 

 1631ء: 17 جون — مغل ملکہ ارجمند بانو بیگم المشہور ممتاز محل 38 سال کی عمر میں انتقال کرگئیں۔
 1636ء:  27 دسمبر— سلطان سلطنت آچے سکندر مودا فوت ہوا۔
 1640ء: 8 فروری — عثمانی سلطان مراد رابع 27 سال کی عمر میں انتقال کر گئے۔
 1640ء: 9 فروری — ابراہیم اول بحیثیتِ سلطان سلطنت عثمانیہ تخت نشیں ہوئے۔

 1641ء تا 1650ء 

 1642ء:  19 جون — شیخ عبد الحق محدث دہلوی 91 سال کی عمر میں دہلی میں فوت ہوئے۔

 1642ء:  4 نومبر— سلسلہ نقشبندیہ کے بزرگ حضرت ایشاں 79 سال کی عمر میں لاہور میں فوت ہوئے۔

 1651ء تا 1660ء 

 1656ء:  15 ستمبر— کوپرولو محمود پاشا وزیراعظم سلطنت عثمانیہ مقرر ہوا۔
 1657: 26 اپریل— مشیر شاہجہانی اور گورنر پنجاب علی مردان خان انتقال کرگئے۔
 1657: 26 ستمبر— عثمانی مؤرخ کاتب چلبی حاجی خلیفہ قسطنطنیہ میں فوت ہو گئے۔

 1661ء تا 1670ء 

 1661ء:  31 اکتوبر— کوپرولوزادے فاضل احمد پاشا وزیراعظم سلطنت عثمانیہ مقرر ہوا۔

 1666ء:  22 جنوری— شاہ جہاں 74 سال کی عمر میں آگرہ میں فوت ہوا۔

 1671ء تا 1680ء 

 1676ء:  19 اکتوبر— قرہ مصطفیٰ پاشا وزیراعظم سلطنت عثمانیہ مقرر ہوا۔
 1679ء: 2 اپریل کو مغل شہنشاہ اورنگزیب عالمگیر کے حکم سے ہندوستان میں جزیہ نافذ العمل ہوا۔

 1681ء تا 1690ء 

 1683ء:  25 دسمبر— قرہ ابراہیم پاشا وزیراعظم سلطنت عثمانیہ مقرر ہوا۔
 1689ء:  ہفتہ15 اکتوبر یکم محرم1101ہجری— بارہویں صدی ہجری کا آغاز ہوا۔

 1691ء تا 1700ء 

 1692ء: 19 نومبر— سندھ کے جلیل القدر فقیہ مخدوم محمد ہاشم ٹھٹوی پیدا ہوئے۔

 1700ء:  مرشد قلی خان  خود مختار  نواب بنگال بن گیا۔ دار الحکومت مرشد آباد قرار پایا۔

 حوالہ جات 

زمرہ:اسلامی تاریخ کے خطوط زمانی
زمرہ:سترہویں صدی میں اسلام